CELEX: 62012CA0099
Language: et
Date: 2013-07-18 00:00:00
Title: Kohtuasi C-99/12: Euroopa Kohtu (kuues koda) 18. juuli 2013 . aasta otsus (Tribunal de première instance de Bruxelles’i eelotsusetaotlus — Belgia) — Eurofit SA versus Bureau d’intervention et de restitution belge (BIRB) (Eelotsusetaotlus — Põllumajandus — Ühine turukorraldus — Määrus (EMÜ) nr 3665/87 — Eksporditoetused — Eksporditava kauba kõrvalesuunamine — Eksportija tagasimaksmiskohustus — Pädevate asutuste poolt teabe esitamata jätmine sellise lepingupartneri usaldusväärsuse kohta, kel lasub pettusekahtlus — Vääramatu jõud — Puudumine)

7.9.2013   
            
            
               ET
            
            
               Euroopa Liidu Teataja
            
            
               C 260/12
            
         Euroopa Kohtu (kuues koda) 18. juuli 2013. aasta otsus (Tribunal de première instance de Bruxelles’i eelotsusetaotlus — Belgia) — Eurofit SA versus Bureau d’intervention et de restitution belge (BIRB)
   (Kohtuasi C-99/12) (1)
   
   (Eelotsusetaotlus - Põllumajandus - Ühine turukorraldus - Määrus (EMÜ) nr 3665/87 - Eksporditoetused - Eksporditava kauba kõrvalesuunamine - Eksportija tagasimaksmiskohustus - Pädevate asutuste poolt teabe esitamata jätmine sellise lepingupartneri usaldusväärsuse kohta, kel lasub pettusekahtlus - Vääramatu jõud - Puudumine)
   2013/C 260/20
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Bruxelles
   
      Põhikohtuasja pooled
   
   
      Kaebuse esitaja: Eurofit SA
   
      Vastustaja: Bureau d’intervention et de restitution belge (BIRB)
   
      Ese
   
   Eelotsusetaotlus — Tribunal de première instance de Bruxelles — Komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 351, lk 1), sätete tõlgendamine — Eksportija kohustus toodete kõrvalesuunamise korral maksta tagasi saadud toetused — Pädevate asutuste poolt eksportijale palutud teabe esitamata jätmine või eksliku teabe esitamine, mille puhul on tegemist vääramatu jõuga eespool viidatud määruse tähenduses.
   
      Resolutsioon
   
   Juhul kui pädevad siseriiklikud tolliasutused ei teavita eksportijat tema lepingupartneri poolt toime pandud pettuse kahtlusest, ei ole tegemist vääramatu jõuga komisjoni 27. novembri 1987. aasta määruse (EMÜ) nr 3665/87, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 2. detsembri 1994. aasta määrusega (EÜ) nr 2945/94, ja eelkõige selle määruse artikli 11 lõike 1 kolmanda lõigu esimese taande tähenduses. Kuigi selline teavitamata jätmine võib endast kujutada erandjuhtu määruse nr 3665/87 artikli 11 lõike 1 kolmanda lõigu teise taande tähenduses, ei vabastata see siiski seda eksportijat kohustusest hüvitada alusetult saadud eksporditoetus, kuna eksportija on vabastatud üksnes samast artiklist 11 tulenevate karistusmaksete maksmisest.
   
      (1)  ELT C 138, 12.5.2012.